Klorpropamidi

Klorpropamidi (Chlorpropamide), inayouzwa kwa jina la chapa Diabinese miongoni mwa zingine, ni dawa inayotumika kutibu kisukari cha aina ya 2. Inatumika pamoja na utaratibu maalumu wa lishe na mazoezi  na ni matibabu ya mstari wa pili. Dawa hii inachukuliwa kwa mdomo.

Madhara yake ya kawaida ni pamoja na maumivu ya kichwa, kizunguzungu, kufa ganzi, kuhisi usumbufu tumboni, kuongeza uzito na kichefuchefu. Madhara yake mengine yanaweza kujumuisha sukari ya chini ya damu na matatizo ya ini. Usalama wa matumizi yake katika ujauzito hauko wazi. Ni sulfonylurea ya kizazi cha kwanza na hufanya kazi kwa kuongeza kutolewa kwa insulini.

Klorpropamidi iliidhinishwa kwa ajili ya matumizi ya kimatibabu nchini Marekani mwaka wa 1958. Uuzaji wake wa kibiashara umekatishwa nchini Marekani.

 Marejeo 

Jamii:madawa